ব্যক্তিগত অভিজ্ঞতা থেকে বলছি, যখন মাসুদ রানা সিরিজ কিংবা কোনো থ্রিলার কাহিনী কিংবা কিশোর ক্লাসিক ঘরে আসতো তখন কাড়াকাড়ি পড়ে যেতো কে আগে পড়বে। এই কাড়াকাড়িতে সামিল আমরা চার ভাই, এমনকি আমাদের চাচাও। স্কুলের পড়া, পরীক্ষা এসব থোড়াই কেয়ার- নতুন গল্পের স্বাদ যে আগে নিতে হবে! আর পরীক্ষাশেষে দীর্ঘ ছুটির সময়টাতো জীবেনর শ্রেষ্ট সময়- কারণ অসংখ্য গ্রন্থ পাঠের আনন্দ পাওয়ার সময় যে বছরে একবারই আসে। আর সেই অসংখ্য গ্রন্থের মধ্যে অনিবার্যভাবে সেবা প্রকাশানীর পেপারব্যাক গ্রন্থগুলো থাকবেই।